પ્રોપર્ટીમાં હક મેળવવા માટે : જો કોઈ સ્ત્રીના પતિનું મરણ કોઈ કારણસર થઈ જાય અને સાસરિયાં તે સ્ત્રીને બહાર કાઢી મૂકે અથવા તેના પતિની સંપત્તિમાંથી દૂર કરવાનો પ્રયાસ કરે તો આવી સ્થિતિમાં સ્ત્રીને પોતાના પતિનું ઘર અને તેની સંપત્તિમાં હક મેળવવા માટે કોર્ટમાં દાવો કરવા માટે મેરેજ સર્ટિફિકેટ રજૂ કરવું અત્યંત જરૂરી છે. જ્યારે મેરેજ સર્ટિફિકેટ- રજિસ્ટ્રેશન અનિવાર્ય બનશે ત્યારે સૌથી મોટો લાભ એ થશે કે બાળલગ્નો નહીં થાય, કેમ કે મેરેજ રજિસ્ટ્રેશન કરવા માટે છોકરાની ઉંમર ૨૧ વર્ષની, છોકરીની ઉંમર ૧૮ વર્ષથી ઓછી હોવી ન જોઈએ.